SĒDES PROTOKOLA PIELIKUMS

2023.gada 10. maijs protokols Nr. **9**.

**LĒMUMS Nr. 25.**

**Par Ķekavas novada pašvaldības saistošo noteikumu Nr.6/2023**

**“Grozījumi Ķekavas novada pašvaldības 2023.gada 8.februāra saistošajos noteikumos Nr.1/2023 ”Par Ķekavas novada pašvaldības 2023. gada budžetu” apstiprināšanu**

Saskaņā ar likumu “Par valsts budžetu 2023.gadam un budžeta ietvaru 2023., 2024. un 2025.gadam” (spēkā stājies 22.03.2023.), ir nepieciešams precizēt sākotnēji plānotā iedzīvotāju ienākuma nodokļa prognozes un iemaksas pašvaldības finanšu izlīdzināšanas fondā. Vienlaicīgi ar šo likumu ir noteikti pašvaldību aizņemšanās nosacījumi, kas dod iespēju plānot aizņēmumus investīciju projektu realizēšanai.

Lai īstenotu likumā “Par valsts budžetu 2023.gadam un budžeta ietvaru 2023., 2024. un 2025.gadam” noteikto, kā arī, balstoties uz struktūrvienību, iestāžu un aģentūru budžeta pieprasījumiem, kas tika iesniegti, sagatavojot 2023.gada pašvaldības budžeta projektu un budžeta komisijas veiktajiem izvērtējumiem un prioritārajiem pasākumiem, ir konstatēts, ka budžeta grozījumu pieprasījumi ir pamatoti ar finanšu nepieciešamību un pieņemtajiem Ķekavas novada domes lēmumiem.

**Pamatojoties** uz

* Pašvaldību likuma 10.panta pirmās daļas 1.punktu, 48.panta pirmo un otro daļu,
* likuma “Par pašvaldību budžetiem” 2., 7., 11. un 16.pantu,
* kā arī, ņemot vērā Ķekavas novada domes Apvienotās Finanšu, Izglītības, kultūras un sporta, Sociālo lietu, Attīstības, Drošības un Īpašumu komiteju 2023.gada 27.aprīļa sēdes atzinumu

**Atklāti balsojot**

ar 17 balsīm "Par" (Aigars Vītols, Andris Ceļmalnieks, Andris Vītols, Arnolds Keisters, Dace Cīrule, Edgars Brigmanis, Elīna Rasnace, Gatis Līcis, Indra Priede, Inese Jēkabsone, Ineta Lazda, Ineta Romanovska, Karina Putniņa, Kristīne Legzdiņa, Rihards Gorkšs, Valts Variks, Voldemārs Pozņaks), "Pret" – 1 (Juris Jerums), "Atturas" – nav, "Nepiedalās" – nav,

**Ķekavas novada dome NOLEMJ:**

1. Apstiprināt Ķekavas novada pašvaldības saistošos noteikumus Nr.6/2023 “Grozījumi Ķekavas novada pašvaldības 2023.gada 8.februāra saistošajos noteikumos Nr.1/2023 “Par Ķekavas novada pašvaldības 2023. gada budžetu”” un to paskaidrojuma rakstu (pielikumā).
2. Uzdot Ķekavas novada pašvaldības izpilddirektoram saistošos noteikumus triju dienu laikā pēc to parakstīšanas elektroniskā veidā nosūtīt Vides aizsardzības un reģionālās attīstības ministrijai zināšanai.
3. Saistošos noteikumus pēc to spēkā stāšanās publicēt Ķekavas novada pašvaldības mājaslapā internetā [www.kekavasnovads.lv](http://www.kekavasnovads.lv) un nodrošināt saistošo noteikumu brīvu pieejamību Ķekavas novada pašvaldības centrālās administrācijas ēkā Ķekavā, Baložu un Baldones pilsētu, un Daugmales pagasta pārvalžu ēkās.

Sēdes vadītājs: (\*PARAKSTS) A.Vītols